CELEX: C2005/271/49
Language: fi
Date: 2005-10-29 00:00:00
Title: Asia T-341/05: Kanne 8.9.2005 — Espanjan kuningaskunta v. Euroopan yhteisöjen komissio

29.10.2005   
            
            
               FI
            
            
               Euroopan unionin virallinen lehti
            
            
               C 271/25
            
         Kanne 8.9.2005 — Espanjan kuningaskunta v. Euroopan yhteisöjen komissio
   (Asia T-341/05)
   (2005/C 271/49)
   Oikeudenkäyntikieli: espanja
   Asianosaiset
   
      Kantaja(t): Espanjan kuningaskunta (edustaja(t): abogado del Estado Juan Manuel Rodríguez Cárcamo)
   
      Vastaaja(t): Euroopan yhteisöjen komissio
   Kantaja vaatii/Kantajat vaativat, että yhteisöjen ensimmäisen oikeusasteen tuomioistuin
   
               —
            
            
               kumoaa sen, että Ceuta ja Melilla on lisätty maito- ja maitotuotealan vientitukien vahvistamisesta 16 päivänä kesäkuuta 2005 annetun neuvoston asetuksen (EY) N:o 909/2005 liitteessä olevaan luokaan L 01.
            
         
               —
            
            
               velvoittaa Euroopan yhteisöjen komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Tämä kanne koskee maito- ja maitotuotealan vientitukien vahvistamisesta 16 päivänä kesäkuuta 2005 annettua neuvoston asetusta (EY) N:o 909/2005 (1) siltä osin kuin tässä asetuksessa säädetään, että Ceuta ja Melilla eivät ole sellaisia määräpaikkoja, jotka yleisesti soveltuvat maitotuotealan vientitukia varten. Tällä poissulkemisella tavoitellaan kantajan mukaan sitä, että sellaiset tietyt sääntöjenvastaiset kaupalliset toiminnat lopetettaisiin, jotka muodostuvat näiltä alueilta tehtävistä vienneistä siten, että niille maksetaan niitä vastaava tuki, jotta ne jalostamisen jälkeen voitaisiin tuoda takaisin yhteisön alueelle ilmaan minkäänlaista tuontitullia.
   Tämä jäsenvaltio vetoaa vaatimustensa tueksi seuraaviin seikkoihin:
   
               —
            
            
               maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999 (2) 31 artiklan 3 kohtaa on rikottu, koska tässä pykälässä tarkoitetuilla perusteilla ei voida perustella riidanalaista päätöstä ja toissijaisesti, koska se perustuu tosiseikoille, joita ei ole näytetty toteen.
            
         
               —
            
            
               saman asiakirjan 31 artiklan 2 kohtaa on rikottu, koska tuotteen luonnetta ei ole otettu huomioon. Kantaja väittää tältä osin, että vaikka oletetaan, että petoksen välttämisellä voidaan perustella vientitukien poistamista joltakin konkreettiselta määräpaikalta, toimenpide on toteutettu siten, että on otettu huomioon vain viennin määräpaikka, mikä vaikuttaa erotuksitta kaikkiin tuotteisiin, joiden Ceutaan ja Melillaan suuntautuvalle viennille on maksettu vientitukea. Kantaja vetoaa myös tuottajien väliseen syrjintään, joka sen mukaan riidanalaisesta toimesta aiheutuu.
            
         
               —
            
            
               syrjintäkiellon periaatetta on loukattu.
            
         
               —
            
            
               harkintavaltaa on käytetty väärin.
            
         
      (1)  EUVL L 154, 17.6.2005, s. 10.
   
      (2)  EUVL L 160, 26.6.1999, s. 48.